Document ID: 31990R2029

*****
ΚΑΝΟΝΙΣΜΟΣ (ΕΟΚ) αριθ. 2029/90 ΤΗΣ ΕΠΙΤΡΟΠΗΣ
της 16ης Ιουλίου 1990
για την τροποποίηση του κανονισμού (ΕΟΚ) αριθ. 1729/78 περί των λεπτομερειών εφαρμογής που αφορούν την επιστροφή στην παραγωγή για τη χρησιμοποιούμενη ζάχαρη στη χημική βιομηχανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 1069/89 (2), και ιδίως το άρθρο 9 παράγραφος 6,
Εκτιμώντας:
ότι ο κανονισμός (ΕΟΚ) αριθ. 1010/86 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 1771/90 (4), προβλέπει ότι, από την περίοδο 1990/91, οι επιστροφές στην παραγωγή που χορηγούνται στα προϊόντα του τομέα της ζάχαρης που χρησιμοποιούνται από τη χημική βιομηχανία καθορίζονται αποκλειστικά με αναγωγή της τιμής της ζάχαρης στη διεθνή αγορά· ότι είναι συνεπώς αναγκαίο να προσαρμοστούν οι λεπτομέρειες εφαρμογής που καθορίστηκαν από τον κανονισμό (ΕΟΚ) αριθ. 1729/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 748/89 (6)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 1729/78 τροποποιείται ως εξής:
1. Η παράγραφος 2 αντικαθίσταται από το ακόλουθο κείμενο:
«2. Για τον καθορισμό που αναφέρεται στην παράγραφο 1, νοείται ως περίοδος αναφοράς για τη διαπίστωση των επιστροφών στην εξαγωγή της λευκής ζάχαρης που χρησιμεύει για τον καθορισμό της τιμής της ζάχαρης στη διεθνή αγορά που αναφέρεται στο άρθρο 4 παράγραφος 4 στοιχείο α) του κανονισμού (ΕΟΚ) αριθ. 1010/86, η περίοδος που αρχίζει την πρώτη ημέρα του τριμήνου που προηγείται αμέσως καθεμιάς των ημερομηνιών που αναφέρονται στην παράγραφο 1 και τελειώνει τη δέκατη πέμπτη ημέρα του τελευταίου μηνός του ιδίου τριμήνου.»
2. Οι παράγραφοι 4, 5 και 6 αντικαθίστανται από το ακόλουθο κείμενο:
«4. Το ποσό της επιστροφής στην παραγωγή που εφαρμόζεται ανά 100 χιλιόγραμμα λευκής ζάχαρης κατά τη διάρκεια καθενός των τριμήνων που αναφέρονται στην παράγραφο 1 ισούται με τη διαφορά μεταξύ της τιμής της κοινοτικής ζάχαρης που εφαρμόζεται κατά τη διάρκεια του τριμήνου για το οποίο καθορίστηκε επιστροφή και της επιστροφής της ζάχαρης στη διεθνή αγορά που καθορίζεται για την εν λόγω περίοδο αναφοράς.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Ιουλίου 1990.

Labels: 1
17
6